கேள்வி: அடிபந்தாட்டம் - ஆடுகளம் பற்றி தகவல் சொல்.
பதில்: படிமம்:Baseball diamond.svg பந்துவீச்சு மற்றும் துடுப்பாடும் இடம் அகப்புலம் என்பர். அது சற்று கூர் உருளை (வடிவவியல்) (கூம்பு) வடிவிலிருக்கும். பந்துவீசும் இடம், வீச்சுத் தட்டு என்பர். இதன் குறுக்களவு சுமார் 18' இருக்கும். இந்த வீச்சுத்தட்டை மையப்பகுதியாக கொண்டு, வைரம் வடிவிலான சதுரம் அமைந்திருக்கும். இந்த சதுரங்கத்தின் ஒரு மூலையில் துடுப்பாடப்படும், இதனை வீட்டுத் தட்டு என்பர். வீட்டுத் தட்டுக்கும், வீச்சுத் தட்டுக்கும் இடையே உள்ள சுமார் 60' தூரமிருக்கும். மற்ற மூலைகளை, வீட்டுத் தட்டிலிருந்து வலஞ்சுழி முறையே 1ம் அடித்தளம், 2ம் அடித்தளம் மற்றும் 3ம் அடித்தளம் என்பார்கள். வீட்டுத் தட்டின் இருபுரத்திலும் இடக்கை மற்றும் வலக்கை துடுப்பாளர்கள் நிற்பதற்கான செவ்வகம் இருக்கும். வீட்டு தட்டிற்குப் பின் கேட்சர் சதுரம் அமைந்திருக்கும். வீட்டுத் தட்டிலிருந்து விரிந்து செல்லும் முக்கோணம் இருபக்க கோடுகளை பிழைக் கோடுகள் என்பனர். அகப்புலத்திற்கு அப்பார்பட்டு, பிழை கோடுகளுக்குள்ளே இருக்கும் ஆடுகளத்தை புறப்புலம் என்பர். வீட்டுத் தட்டிலிருந்து புறப்புலத்தின் எல்லை, சுமார் 290' முதல் 400' வரை இருக்கும். எல்லாப் போட்டிகளும், ஏதாவது ஒரு அணியின் சொந்த ஊரிலிருக்கும் ஆடுகளத்தில் நடக்கும். புறப்புலத்தின் பரிமாணங்கள் நிலையானதாய் இல்லாததால், எல்லா ஆடுகளங்களும் தனித்தன்மை வாய்ந்ததாக திகழும்.
கேள்வி: அடிபந்தாட்டம் - மட்டையாடுதல் பற்றி விளக்கவும்.
பதில்: * போட்டியின் ஆரம்பத்தில், மட்டையாடும் அணியிலிருந்து ஒரு வீரர் முதலில் ஆடுவார். பின்னர் வரும் ஆட்டங்களில், முந்தைய ஆட்டத்தில் எவர் கடைசியாக வெளியேற்றப்படுகிறாரோ, வரிசையில் அவருக்கு அடுத்து உள்ள வீரர் புதிய ஆட்டத்தில் மட்டையாட தொடங்குவார். உதாரணதிற்கு, முதல் ஆட்டத்தில் 4ம் வீரர் வெளியேறும் போது அந்த அணியின் மூன்று வீரர்களும் வெளியேறி விட்டால், அடுத்த ஆட்டத்தில் 5ம் வீரர் ஆரம்பிப்பார். * எல்லா மட்டையாடும் வீரர்களும் மட்டையாடும் செவ்வகத்தில் நின்றுதான் ஆட வேண்டும். மட்டை கொண்டு அடிக்கும் போது, வீட்டுத் தட்டின் மேலையும் அடிக்கலாம், அதற்கும் பின்னரும் அடிக்கலாம். * ஒவ்வொரு மட்டையாடும் வீரருக்கும், பந்தை அடிப்பதற்கு மூன்று நியாயமான வாய்ப்புகள் தரப்படும். மூன்று வாய்ப்புகளில் அடிக்க இயலவில்லை என்றால் அவர் வெளியேற்றப்படுவார். * ஒரு வேளை, பந்தை அடித்து விட்டால், அவர் கட்டாயமாக 1ம் அடித்தளத்தை நோக்கி ஓட வேண்டும். பந்தை அடுத்த அடித்தளத்திலுள்ள வீரரிடம் வீசும்முன் அந்த அடித்தளத்திலுள்ள தட்டை தொட்டு விட வேண்டும். * ஒரு ஆட்டம் முடிவதற்குள் எல்லா அடித்தளங்களையும் ஓடிவிட்டு 'வீட்டுத் தட்டை' மீண்டும் வந்தடைந்தால், ஒரு 'ஓட்டமாக' கணக்கெடுத்துக்கப்படும்.